《和从叔禄愔元日早朝》
唐代·李元操

铜浑变秋节，玉律动年灰。暧暧城霞旦，隐隐禁门开。

众灵凑仙府，百神朝帝台。叶令双凫至，梁王驷马来。

戈鋋映林阙，歌管拂尘埃。保章望瑞气，尚书免火灾。

冠冕多秀士，簪裾饶上才。谁怜张仲蔚，日暮反蒿莱。

作者简介：《全唐诗》收其诗1首，以为开元初年人，系从《唐诗纪事》卷二〇。然《唐音癸签》卷三一已言《纪事》之误。按李元操，本名孝贞，入隋避文帝祖讳而以字行。卒于隋金州刺史任。事迹见《隋书》卷五七本传。此诗亦见《先秦两汉魏晋南北朝诗·隋诗》卷二。